Α4-0086/96

Ψήφισμα σχετικά με την έκθεση της Επιτροπής για τα μέτρα που ελήφθησαν κατόπιν των παρατηρήσεων που περιλαμβάνονται στο ψήφισμα που συνοδεύει την απόφαση απαλλαγής όσον αφορά την εκτέλεση του γενικού προϋπολογισμού των Ευρωπαϊκών Κοινοτήτων για το οικονομικό έτος 1992

Το Ευρωπαϊκό Κοινοβούλιο,

- έχοντας υπόψη το άρθρο 206 της Συνθήκης περί ιδρύσεως της Ευρωπαϊκής Κοινότητας,

- έχοντας υπόψη το ψήφισμά του της 5ης Απριλίου 1995 που περιλαμβάνει τις παρατηρήσεις που αποτελούν συστατικό μέρος της αποφάσεως περί χορηγήσεως απαλλαγής στην Επιτροπή όσον αφορά την εκτέλεση του γενικού προϋπολογισμού των Ευρωπαϊκών Κοινοτήτων για το οικονομικό έτος 1992 ((ΕΕ L 141, 24.06.1995, σελ. 54)),

- έχοντας υπόψη την έκθεση της Επιτροπής σχετικά με τα μέτρα που ελήφθησαν κατόπιν των παρατηρήσεων που περιλαμβάνονται στο ψήφισμα που συνοδεύει την απόφαση απαλλαγής όσον αφορά την εκτέλεση του γενικού προϋπολογισμού των Ευρωπαϊκών Κοινοτήτων για το οικονομικό έτος 1992 (CΟΜ(95)0666),

- έχοντας υπόψη την έκθεση της Επιτροπής Ελέγχου του Προϋπολογισμού (A4- 0086/96),

1. επισημαίνει ότι, μετά την αναθεώρηση των αποφάσεων για την εκκαθάριση των λογαριασμών για το 1989 και 1990 και τη δημοσίευση της αποφάσεως για το 1991, έχει σήμερα εισπραχθεί η πρώτη δόση των χρημάτων που οφείλονται από τρία κράτη μέλη αναφορικά με την μη εφαρμογή των γαλακτοκομικών ποσοστώσεων[semigr ] σημειώνει επίσης τη διαβεβαίωση της Επιτροπής ότι το καθεστώς των γαλακτοκομικών ποσοστώσεων εφαρμόζεται σήμερα κανονικά στα σχετικά κράτη μέλη[semigr ]

2. παρατηρεί ότι η Επιτροπή δεν έχει καταβάλει καμία προσπάθεια να συμμορφωθεί με το αίτημα του Κοινοβουλίου ώστε να επανεισπράξει 340 εκατ. ECU επιπλέον, παρά το γεγονός ότι δεν αρνείται (i) ότι έχει εφαρμόσει ένα πρόγραμμα εξαγοράς γαλακτοκομικών ποσοστώσεων χωρίς νομική βάση και (ii) ότι αντιμετωπίζει με διαφορετικό τρόπο την ίδια παραβίαση της κοινοτικής νομοθεσίας σε διαφορετικά κράτη μέλη[semigr ]

3. Εκφράζει τη λύπη του για το γεγονός ότι η Επιτροπή δεν προσπαθεί καν να δικαιολογήσει την αδράνειά της όσον αφορά το αίτημα του Κοινοβουλίου για την επανείσπραξη 340 εκατ. ΕCU από ορισμένα κράτη μέλη[semigr ] ως εκ τούτου, εν απουσία κάθε σχετικής αιτιολογίας, επαναλαμβάνει το αίτημά του ότι το ποσό αυτό, το οποίο διετέθη κατά τρόπο ασυμβίβαστο με την ισχύουσα νομοθεσία, πρέπει να επιστραφεί στον κοινοτικό προϋπολογισμό από τα σχετικά κράτη μέλη[semigr ]

4. Πιστεύει ότι η υπόθεση με τις γαλακτοκομικές ποσοστώσεις καταδεικνύει μιά βασική αδυναμία της διαδικασίας εκκαθαρίσεως των λογαριασμών, η οποία δεν έχει εξαλειφθεί με την πρόσφατη αναθεώρηση, και η οποία έγκειται στη δυνατότητα της Επιτροπής να επιβάλλει οικονομικές διορθώσεις σε κράτη μέλη για λόγους διαφορετικούς από την αντικειμενική αξιολόγηση των αχρεωστήτως καταβληθέντων ποσών και την συνεπαγόμενη ζημία του κοινοτικού προϋπολογισμού[semigr ]

5. Επιδοκιμάζει συνεπώς τη νέα διαδικασία σύμφωνα με την οποία το Ευρωπαϊκό Κοινοβούλιο εξετάζει τις αποφάσεις εκκαθαρίσεως των λογαριασμών με στόχο την απαλλαγή, ζητώντας ωστόσο όπως οικονομικές διορθώσεις που βασίζονται σε κριτήρια διαφορετικά από την αντικειμενική εκτίμηση της ζημίας που υπέστη ο κοινοτικός προϋπολογισμός υποβάλλονται εκ των προτέρων στη δημοσιονομική αρχή για έγκριση[semigr ]

6. Παρατηρεί επίσης ότι η υπόθεση σχετικά με τις γαλακτοκομικές ποσοστώσεις υπογραμμίζει αδυναμίες στον τρόπο με τον οποίο ο δημοσιονομικός ελεγκτής άσκησε τα καθήκοντά του, χογηγώντας συγκεκριμένα θεώρηση σε μιά ανάληψη παρόμοια προς μία την οποία είχε αρνηθεί να θεωρήσει, χωρίς ωστόσο αυτό να ληφθεί υπόψη[semigr ] επιμένει ότι η χορήγηση ή άρνηση θεωρήσεως για μιά ανάληψη θα πρέπει να εξαρτάται αποκλειστικά από το συμβιβάσιμο της αναλήψεως αυτής με το δημοσιονομικό κανονισμό, και όχι από οποιαδήποτε προηγούμενη γνώση της προθέσεως μιάς προϊσταμένης αρχής να μη λάβει υπόψη της την άρνηση θεωρήσεως[semigr ]

7. Καλεί την Επιτροπή να διασφαλίσει, στο πλαίσιο της τρέχουσας πρωτοβουλίας της «SΕΜ 2000" για τη βελτίωση της οικονομικής διαχειρίσεως, ότι ο δημοσιονομικός ελεγκτής ασκεί τα καθήκοντά του υπό συνθήκες πλήρους ανεξαρτησίας και λαμβάνει αποφάσεις σχετικές με τη χορήγηση ή την άρνηση θεωρήσεως για οποιαδήποτε πράξη με αποκλειστικό κριτήριο το συμβιβάσιμό της με τον δημοσιονομικό κανονισμό.

8. Καλεί την Επιτροπή να υποβάλει έως την 30ή Ιουνίου 1996 έκθεση σχετικά με την πρόοδο των ανακρίσεων στα κράτη μέλη για την εικαζόμενη υπόθεση της απάτης στον τομέα του καπνού και να παράσχει μιά εκτίμηση για την τελική ζημία που θα υποστεί ενδεχομένως ο κοινοτικός προϋπολογισμός από την υπόθεση αυτή[semigr ]

9. Διακρίνει μιά πρόσφατη βελτίωση στον τρόπο με τον οποίο η Επιτροπή αντιμετωπίζει υποθέσεις φερόμενης απάτης στο πλαίσιο των υπηρεσιών της καθώς και στην ποιότητα των πληροφοριών που παρέχονται στο Ευρωπαϊκό Κοινοβούλιο[semigr ] επαναλαμβάνει παρόλα αυτά την προσδοκία του ότι όλες οι εν λόγω υποθέσεις θα παραπεμφθούν στην UCLAF, η οποία θα είναι ανεξάρτητη έναντι των άλλων υπηρεσιών της Επιτροπής, ώστε να τις εξετάσει με τον τρόπο που αυτή θεωρεί κατάλληλο, και ότι το Ευρωπαϊκό Κοινοβούλιο θα ενημερωθεί για όλες τις σημαντικές εξελίξεις που θα λάβουν χώρα.

10. Αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και το Ελεγκτικό Συνέδριο.